open-index/open-wikipedia-markdown huggingface dataset:
Picasa

**Picasa** — ციფრული ფოტოების დამამუშავებელი და ორგანიზაციის პროგრამა, შექმნილი Idealab-ის მიერ, რომელიც დაიხურა 2016 წლის 1 მაისს.. იგი შეისყიდა Google-მა 2004 წელს და დაიწყო მისი უფასოდ გავრცელება. პროგრამის სახელი მომდინარეობს ცნობილი ესპანელი მხატვრის — პაბლო პიკასოს სახელისგან. Picasa იყო ინტეგრირებული Blogger და Gmail-თან. არსებობს პროგრამის მოდიფიკაციები Microsoft Windows-ისა Mac OS X-ისთვის. 2015 წლის ოქტომბრისთვის ბოლო ვერსია იყო 3.9.141.259. 

## რესურსები ინტერნეტში 
*
*Picasa-ს ვებ-ალბომები

## სქოლიო 
კატეგორია:Google-ის სერვისები
პოლონეთის მმართველთა სია

პოლონეთის, მმართველები უძველესი დროიდან იწოდებოდნენ როგორც მთავარი.  ბოლესლავ I პირველი იყო პოლონბეთის მმართველთა შორის რომელმაც ქრისტიანობა მიიღო 992-1025 წლებში . მთავრების შემდეგ პოლონეთის მმაღთველები ხდებიან მეფეები (11-18 საუკუნეები). უძველესი სამეფო დინასტია რომელიც პოლონეთს მართავდა იყო პიასტების სამეფო დინასტია (960 – 1370), შემდგომი დინასტია იყო იაგელონების  (1386–1572). პოლონეთის გაძლიერების დროს პოლონეთის მეფე ვლადისლავ IV რუსეთსაც მართავდა . 1572 წელს გარდაიცვალა პოლონეთის მეფე სიგიზმუნდ II ავგუსტი. მეფის და ანა იაგელონმა, რომელიც იყო ტახტის ერთადერთი მემკვიდრე დაარწმუნა პოლონეთის სეიმი პოლონეთის მეფედ აერჩიათ ანრი ვალუა. 

დასუსტებულ პოლონეთ-ლიტვის სახელმწიფოს , რუსეთი , ავსტრია და პრუსია სამ ნაწილად იყოფენ. პოლონეთის სახელმწიფო არსებობას წყვეტს. პირველი მსოფლიო ომის შემდეგ (1918) პოლონეთი კვლავ მოიპოვებს დამოუკიდებლობას. 

## პოლონეთის მონარქები
## პოლონეთის მეფეები და ლიტვის უზენაესი თავადები
### იაგელონების დინასტია
## პოლონეთ-ლიტვის თანამეგობრობა
## პოლონეთის დანაწილება
## რესურსები ინტერნეტში
* პოლონეთის მონარქების გენეოლოგია 

კატეგორია:სლავური ქვეყნები
კატეგორია:პოლონეთის მეფეები
კატეგორია:მმართველთა სიები
ტულუზის მეტროპოლიტენი

**ტულუზის მეტროპოლიტენი** () — მეტროპოლიტენის სისტემა საფრანგეთში, ქალაქ ტულუზაში. 2003 წლამდე მართავდა კომპანია SEMVAT (Société d'économie mixte des voyageurs de l’agglomération toulousaine), რომლის აქციების 80 %-იც სახელმწიფოს ეკუთვნოდა, 20 % კი — კერძო აქციონერებს. 2003 წლიდან კი მართავს სახელმწიფო კომპანია Tisséo Réseau Urbain.

## ტექნიკა და მოძრავი შემადგენლობა 
მეტროპოლიტენი შედგება 2 ხაზისგან: A და B. ორივე ხაზი აბსოლუტურად ავტომატურია და კომპანია MATRA-ს მიერ შემუშავებულ VAL ტექნოლოგიას იყენებს.

ხაზი **A** შედგება 18 სადგურისგან. 13 მათგანს გააჩნია თანაბარი სიგრძე 52 მ. და შეუძლია ოთხვაგონიანი შემადგენლობის მიღება. ყველა სადგური დახურული ტიპისაა. ყოველ ორვაგონიან სექციას შეუძლია 150-200 მგზავრის მიღება. მატარებელს შუძლია, განავითაროს 60 კმ/სთ. სიჩქარე. მინიმალურად შესაძლებელი ინტერვალი — 65 წმ.-ია. 

ხაზი **B** შედგება 15 კილომეტრზე განლაგებული 20 სადგურისგან და ქალაქს ჩრდილოეთიდან სამხრეთისკენ კვეთს. ქალაქის ცენტრში „ჟან-ჟორესის“ სადგურზე შესაძლებელია ხაზ **A**-ზე გადაჯდომა. 

დღესდღეობით გამოიყენება 2 ტიპის ვაგონები: VAL 206 და VAL 208.
thumb|VAL 208

## მარშრუტი 
### ხაზი A 
*Basso-Cambo* — *Balma Gramont*. ძირითადად მიწისქვეშა ტიპისაა. გარკვეული ნაწილი კი ესტაკადებზეა.

* Balma-Gramont
* Argoulets
* Roseraie
* Jolimont
* Marengo-SNCF
* Jean-Jaurès
* Capitole
* Esquirol
* Saint-Cyprien — République
* Patte-d’Oie
* Arènes
* Fontaine-Lestang
* Mermoz
* Bagatelle
* Mirail-Université
* Reynerie
* Bellefontaine
* Basso-Cambo

ხაზი შედგება 18 სადგურისგან, რომლის სიგრძეც 12,5 კმ.-ია. იგი კვეთს ქალაქს ჩრ.-აღ.-დან სამხ.-დას.-ისკენ და გადის ტულუზის ცენტრში.

### ხაზი B 
*Borderouge* — *Ramonville*

* Borderouge
* Trois Cocus
* La Vache
* Barrière de Paris
* Minimes
* Canal du Midi
* Compans-Caffarelli
* Jeanne d'Arc
* Jean-Jaurès
* François-Verdier
* Carmes
* Palais de Justice
* Saint-Michel Marcel-Langer
* Empalot 
* Saint-Agne SNCF
* Saouzelong
* Rangueil
* Faculté de Pharmacie
* Université Paul-Sabatier
* Ramonville
 
ხაზი შედგება 20 სადგურისგან, რომლის სიგრძეც 15 კმ.-ია და გადის ჩრ.-დან სამხ.-ისკენ.

## ისტორია 
* 1983: ტულუზის ქალაქის საბჭომ მიიღო გადაწყვეტილება მეტროს ხაზის  სამხ.-დას.-დან ჩრ.-აღ.-ით მშენებლობის შესახებ.
* 1985: გადაწყდა VAL ტექნოლოგიის გამოყენება.
* 1987: პრექტს ჩაუტარდა ექსპერტიზა და მოიწონეს.
* 1989: დაიწყო A ხაზის მშენებლობა.
* 1993: (26 ივნისი) გაიხსნა ხაზი A.
* 1997: დაიწყო B ხაზის დაპროექტება და  A ხაზის დაგრძელება.
* 2001: დაიწყო B ხაზის მშენებლობა და A ხაზის დაგრძელება.
* 2003: (დეკემბერი) გაიხსნა A ხაზის ახალი რეგიონი.
* 2007: (30 ივნისი) გაიხსნა ხაზი B.
* 2013: იგეგმება B ხაზის დაგრძელება.
* 2015: იგეგმება A ხაზის დაგრძელება.

## იხილეთ აგრეთვე 
* მეტროპოლიტენების სია

## რესურსები ინტერნეტში 
* Metro of Toulouse on UrbanRail.Net 
* The Toulouse rail transit network at CityRailTransit.com
* Tisseo 

კატეგორია:მეტროპოლიტენი
კატეგორია:საფრანგეთის მეტროპოლიტენები
ტომი (ტომი და ჯერი)

**ტომი**, ან **ტომასი**, ოსკარის მფლობელ ანიმაციური ფილმის ტომი და ჯერის პერსონაჟი. არის ლურჯი/ნაცრისფერი ანთროპომორფისტული კატა, რომელიც პირველად ტელეეკრანებზე 1940 წელს გამოჩნდა, მოკლემეტრაჟიან ანიმაციურ ფილმში Puss Gets the Boot. ტომი და ჯერის ამ სერიაში მისი სახელი ჯასპერია, თუმცა შემდეგ სერიაში The Midnight Snack მის სახელად უკვე ტომი მოიხსენიება.

## მსახიობები
* კლერენს ნეში: Vocal Effects in The Hanna-Barbera era (1940 - 1941)
* უილიამ ჰანა: Vocal Effects in The Hanna-Barbera era (1942 - 1958) shorts, *Baby Puss*
* ბილი ბლეტჩერი: 1944 Shorts: *The Bodyguard*, Zoot Cat*
* Daws Butler: 1956 Short: *Mucho Mouse* *(and a few others as well)*
* Allen Swift: Vocal Effects in the Gene Deitch era (1961 - 1962) shorts
* Mel Blanc: Vocal Effects in the Chuck Jones era (1963 - 1967) Shorts
* ტერენს მონკი: 1964 Short: *The Cat Above and the Mouse Below*
* ფრენკ ველკერი: *The Tom and Jerry Show*, *The Tom and Jerry Comedy Show*, *Tom & Jerry Kids*
* Richard Kind: *Tom and Jerry: The Movie*,
* ჯეფ ბენეტი: *Tom and Jerry: The Magic Ring*
* ბილ კოპი: *Tom and Jerry: Blast Off to Mars*, *Tom and Jerry: The Fast and the Furry*
* სპაიკი ბრანდტი: 2005 Short: *The KarateGuard*
* სპაიკი ბრანდტი, later Don Brown: *Tom and Jerry Tales* 
* დონ ბრაუნი: *Tom and Jerry: A Nutcracker Tale''

## იხილეთ აგრეთვე
*ტომი და ჯერი

კატეგორია:ტომი და ჯერის პერსონაჟები
გრანადის პროვინცია

thumb|250px|გრანადის მდებარეობა ესპანეთში
**გრანადა** () — პროვინცია სამხრეთ ესპანეთში, ანდალუსიის აღმოსავლეთ ნაწილში. იგი შემოსაზღვრულია ესპანეთის შემდეგი პროვინციებით: ალბასეტე, მურსია, ალმერია, ხაენი, კორდობა და მალაგა. მას ასევე ესაზღვრება ხმელთაშუა ზღვა. მისი დედაქალაქია გრანადა.

პროვინციის ფართობია 12,635 კმ². მოსახლეობა შეადგენს  876,184 კაცს (2006 წლის მონაცემებით), რომლის 30% ცხოვრობს მის დედაქალაქში. სიმჭიდროვე 64.82/კმ²-ია. პროვინციაში არის 168 მუნიციპალიტეტი. 

## იხილეთ აგრეთვე
*გრანადის მუნიციპალიტეტები

## რესურსები ინტერნეტში
* Maps of Granada Province
* Diputación Provincial de Granada  (Provincial government)
* Natural Park of Sierra Nevada
* Natural Park of Sierra de Baza
* Natural Park of Sierra de Castril
* Natural Park of Sierra de Huétor
* Natural Paraje Cliffs of Maro - Cerro Gordo

კატეგორია:ესპანეთის პროვინციები
გიპუსკოა

thumb|250px|გიპუსკოის მდებარეობა ესპანეთში
**გიპუსკოა** () — პროვინცია ჩრდილოეთ ესპანეთში, ბასკეთში. მას ესაზღვრება ბისკაიისა და ალავას პროვინციები, ავტონომიური გაერთიანება ნავარა, საფრანგეთის პროვინცია ლაბურდანი და ბისკაიის ყურე.

გიპუსკოის ფართობი შეადგენს 1,980 კმ2-ს, რის გამოც იგი ყველაზე პატარა პროვინციაა ესპანეთში. პროვინციაში არის 88 მუნიციპალიტეტი. მოსახლეობა შეადგენს 700,392 კაცს (2008 წლის მონაცემებით), რომლის მეოთხედი ცხოვრობს მის დედაქალაქ სან-სებასტიანში.

## რესურსები ინტერნეტში
*  

კატეგორია:ესპანეთის პროვინციები
კადისის პროვინცია

250px|thumb|კადისის მდებარეობა ესპანეთში
**კადისი** () — პროვინცია სამხრეთ ესპანეთში, ანდალუსიის სამხრეთ-აღმოსავლეთ ნაწილში. იგი შემოსაზღვრულია ესპანეთის შემდეგი პროვინციებით: უელვა, მალაგა და სევილია. მას ასევე ესაზღვრება ხმელთაშუა ზღვა. მისი დედაქალაქია კადისი, რომლის მოსახლეობაა 109950 ადამიანი. კადისის პროვინციის ფართობია 7436 კმ² და 2020 წლის მონაცემებით მოსახლეობის რაოდენობა შეადგენს 1 240 155 მაცხოვრებელს.

კადისის პროვინცია იყოფა 6 კომარკად: ბაია-დე-კადისი, კამპინია-დე-ხერესი, კოსტა-ნოროესტე-დე-კადისი, სიერა-დე-კადისი, ლა-ხანდა, კამპო-დე-გიბრალტარი.

პროვინცია შედგება 45 მუნიციპალიტეტისაგან.  რომელიც ფართობის მიხედვით ყველაზე პატარა მუნიციპალიტეტია დედაქალაქი კადისი (12,3 კმ²). მოსახლეობითა და ფართობით ყველაზე დიდი მუნიციპალიტეტია ქალაქი ხერეს-დე-ლა-ფრონტერა (1188,3 კმ², მოსახლეობა 240 ათასი).

## იხილეთ აგრეთვე
*კადისის მუნიციპალიტეტები

## რესურსები ინტერნეტში 
* Excma. Diputación Provincial de Cádiz
* პროვინციის ტურიზმის ოფიციალური საიტი
* Libro de Estilo de Canal Sur (anexo 4, pg. 417, comarcas andaluzas). Listado comarcal definido por la Consejería de Turismo y Deporte de la Junta de Andalucía
* Bahía de Cádiz Natural Park

კატეგორია:ესპანეთის პროვინციები
ფერდინანდ II არაგონელი

**ფერდინანდ II** (; დ. 10 მარტი, 1452 — გ. 23 იანვარი, 1516) — არაგონის (1479–1516) — სიცილიისა (1468–1516), ნეაპოლის მეფე (1504–1516), ასევე ვალენსიის, სარდინიის, ნავარის, ბარსელონის გრაფი. იგი ასევე იყო კასტილიისა და ლეონის სამეფოს მეფე.

ფერდინანდი დაიბადა სოს-დელ-რეი-კატოლიკოში. ხუან II-ის შვილი მეორე ცოლის, კასტილიელი ხუანა ენრიკესისგან. ფერდინანდ II  დაქორწინდა ისაბელა I-ზე, ენრიკე IV-ის ნახევარდასთან, 1469 წლის ოქტომბერს ვალიადოლიდში და გახდა კასტილიის მეფე, როდესაც იზაბელას გადაეცა მემკვიდრეობით დედოფლობა 1474 წელს.

## ჰერალდიკა 
კასტილიისა და ლეონის სამეფოს გერბები:

## იხილეთ აგრეთვე 
*ესპანეთის ისტორია

## რესურსები ინტერნეტში 
*"Ferdinand II" 

კატეგორია:დაბადებული 10 მარტი
კატეგორია:დაბადებული 1452
კატეგორია:გარდაცვლილი 23 იანვარი
კატეგორია:გარდაცვლილი 1516
კატეგორია:სიცილიის მეფეები
კატეგორია:არაგონის მეფეები
კატეგორია:ბარსელონის გრაფები
კატეგორია:ტრასტამარის დინასტია
კატეგორია:ნეაპოლის მეფეები
კატეგორია:XVI საუკუნის ევროპის მონარქები
კატეგორია:ესპანეთის რეგენტები
კასტელიონის პროვინცია

thumb|250px|კასტელიონის პროვინციის მდებარეობა ესპანეთში
**კასტელიონის პროვინცია** () — პროვინცია ესპანეთში, ვალენსიის ავტონომიური გაერთიანების ჩრდილოეთ ნაწილში. მას ესაზღვრება ვალენსიის, ტერუელისა და ტარაგონის პროვინციები. აღმოსავლეთით კი — ხმელთაშუა ზღვა.

პროვინციის მოსახლეობა შეადგენს 501,237 კაცს (2002 წლის მოანაცემებით), რომლის 30% ცხოვრობს მის დედაქალაქ კასტელიონ-დე-ლა-პლანაში.

პროვინციაში არის 135 მუნიციპალიტეტი. 

## იხილეთ აგრეთვე 
* კასტელიონის მუნიციპალიტეტები.

## რესურსები ინტერნეტში
კატეგორია:ესპანეთის პროვინციები
კორდობის პროვინცია

thumb|250px|კორდობის მდებარეობა ესპაენთში
**კორდობა** () — პროვინცია სამხრეთ ესპანეთში, ანდალუსიის ჩრდილო-ცენტრალურ ნაწილში. მას ესაზღვრება ესპანეთის შემდეგი პროვინციები: მალაგა, სევილია, ბადახოსი, სიუდად რეალი, ხაენი და გრანადა. 

მისი ფართობი შეადგენს 13,769 კმ²-ს. მოსახლეობა - 771,131 (2002 წლის მონაცემებით), რომლის 40 ცხოვრობს მის დედაქალაქ კორდობაში. პროვინცია მოიცავს 75 მუნიციპალიტეტს. 

## იხილეთ აგრეთვე 
* კორდობის მუნიციპალიტეტები

## რესურსები ინტერნეტში
*  Travel Guide to Cordoba Province
*  Page About Francisco Munoz 

კატეგორია:ესპანეთის პროვინციები
სტაფორდშირის განძი

thumb|300px|სტაფორდშირის განძის ნაწილი
**სტაფორდშირის განძი** () — უდიდესი ანგლოსაქსური ოქროს განძი ნაპოვნი 2009 წლისთვის, აღმოჩენილი სტაფორდშირის ველზე, ინგლისში, 2009 წლის 5 ივლისს. განძი შედგება 5.1 კგ ოქროსა და 1.4 კგ ვერცხლისგან. განძში 1500-ზე მეტი ნივთია, რომელთა უმეტესი ნაწილი სამხედრო დანიშნულებისაა. ნაკეთობები წინასწარი შეფასებით, VII ან VIII საუკუნეებით თარიღდება, რაც მათ წარმოშობას მერსიას სამეფოს მიაკუთვნებს. ჯერჯერობით გაურკვეველია წარმართულია ეს ნაკეთობები თუ ქრისტიანული.

## ლიტერატურა
*
*

კატეგორია:შუასაუკუნეების ევროპის განძები
კატეგორია:ინგლისის ისტორია
კოლტის რევოლვერი

მინი|250პქ|მეორე თაობის კოლტი
**კოლტის რევოლვერი** — პირველი სერიული ცეცხლსასროლი იარაღი, რომელიც სამუელ კოლტმა გამოუშვა. მანამდე არსებული იარაღები კუსტარულად მზადდებოდა და ომის დროს იარაღის დაზიანების შემთხვევაში შეუძლებელი იყო მთელს ფრონტზე სხვა იდენტური იარაღის მოძებნა, რათა მეომარს მისი ნაწილის ჩანაცვლებით იარაღი ბრძოლისუნარიანი გაეხადა. სამუელ კოლტმა ეს პრობლემა იარაღის სერიული გამოშვებით გადაჭრა. ისეთი იარაღები როგორიცაა „Tommy gun“ და „М-16“  ფირმამ მისის სიკვდილის შემდეგ გამოუშვა. 

## კოლტის რევოლვერები
# „Colt Paterson“ 1836 წლის. კალიბრი 0,36 დიუმი (9 მმ). მსოფლიოში პირველი პისტოლეტი, რომელსაც ჰქონდა დამცველი.
# „Dragoon“ 1848 წლის. კალიბრი 0,44 დიუმი (11,2 მმ), სიგრძე დაახლოებით 40 სმ. ამ იარაღით სარგებლობა ყველას არ შეეძლო რადგანაც ის იწონიდა ოთხ ფუტს (კილონახევარი).
# „Colt–Navy“ 1851 წლის . კალიბრი 0,36 დიუმი (9 მმ). განსაზღვრული იყო საზღვაო ჯარების ფლოტისათვის, თუმცაღა პოპულარული იყო ხმელეთზეც. მას არ ჰქონდა სამიზნე, თუმცაღა ჰქონდა რვაწახნაგა ბარაბანი.
# „Colt Army“ 1860 წლის მოდელი. იარაღი რომელსაც ამერიკის სამოქალაქო ომის დროს იყენებდნენ. კალიბრი – 0,44 დიუმი (11,2 მმ), უფრო მჩატე «დრაგუნსკიზე», – იწონიდა კილოგრამამდე;
# „Colt–Navy“. 1861 წლის (მოდერნიზებული). გამოდიოდა 0,45 и 0,36 დიუმის კალიბრიანები. მანთავისი გზა სამოქალაქო ომით დაიწყო დადაამთავრა მეორე მსოფიო ომით.
 
კატეგორია:ცეცხლსასროლი იარაღები
კატეგორია:იარაღიები ანბანის მიხედვით
ოქროს სპილო

thumb|
**ოქროს სპილო** - (1420) ესაა იმ განძის ნაწილი რომელიც სამარხში აღმაჩინეს მხოლოდ მას შემდეგ რაც  1957 წელს მარადიორები დაიჭირეს. თვლიან რომ ასეთი სპილო კიდევ მეორე უნდა ყოფილიყო, რადგანაც როგორც ცნობილია ორმა ძმამ ერთმანეთთან დუელი გამართა ტახტის გულისათვის სპილოებით. დუელს ორივე ძმა შეეწირა, თუმცაღა მესამე ძმა რომელმაც არც ერთის მხარეზე არ იყო უვნებლად გადარჩა,ხოლო ძმების სიკვდილის შემდეგ კი ის გამეფდა. სწორედ მან აღმართა ეს დიდებული ტაძარი - ვატრაქჩაბურა. სწორედ ამ ძეგლის ქვეშ აღმოაჩინეს ეს ოქროს ნივთები მათ შორის ოქროს სპილოც. ხელოვნების ეს არაჩვეულებრივი ნიმუში შემკულია ძვირფასი ქვებით და წარმოადგენს ტაილანდის მშვენებას.

## ინფორმაციის წყარო
*დოკუმენტური ფილმი „მსოფლიოს გარშემო ოთხმოცი საოცრებისთვის“, ეპიზოდი 3.

კატეგორია:სამარხები
ირანის დროშა

**ირანის დროშა** – ირანის ერთ-ერთი სახელმწიფო სიმბოლო (გერბთან და ჰიმნთან ერთად). მისი ამჟამინდელი ვარიანტი მოქმედებს 1980 წლის 29 ივლისიდან, ირანის 1979 წლის რევოლუციის შემდეგ.

დროშაზე გამოსახულია სამი სწორი ჰორიზონტალური ზოლი: მწვანე, თეთრი და წითელი. ფერები სომბოლურია. მწვანე ნიშნავს ნაყოფიერებას, წესრიგსა და სიხარულს, თეთრი – მშვიდობას, წითელი – გულადობას.

ეს ფერები ირანის დროშაზე ჯერ კიდევ XX საუკუნის დასაწყისში დომინირებდა, მას იყენებდნენ შაჰები. ცენტრში გამოსახული იყო ლომი მახვილით, ძველი სპარსეთის სიმბოლო.

ირანის რევოლუციის შემდეგ ლომი ჩაანაცვლეს ალაჰის სიტყვით, ის შედგება ოთხი ნახევარმთვარისა და შუაში მახვილისაგან.

## ისტორიული დროშები 
## სქოლიო 
კატეგორია:მსოფლიოს ქვეყნების დროშები
დროშა
კატეგორია:დროშები ანბანის მიხედვით
არქეული ერა

**არქეული (არქეოზოური) ერა** — დედამიწის გეოლოგიური ისტორიის უძველესი ანუ სიცოცხლის დასაბამის ერა. მისი ხანგრძლივობა დაახლოებით 2,3 მილიარდი წელიწადია. არქეულ ერაში წარმოიქმნა არქეული ჯგუფის ქანები, რომლებიც წარმოდგენილია კონტინენტური ფარების გრანიტოიდული ინტრუზიებითა და ძლიერ მეტამორფული ქანებით — გნაისებით, კრისტალური ფიქლებით, კვარციტებით. ამ წარმონაქმნებში ორგანიზმთა ნაშთები ძალზე იშვიათია. ზოგი მკვლევარი მათ არსებობას საეჭვოდაც კი მიიჩნევს.

## ლიტერატურა 
კატეგორია:გეოლოგიური პერიოდები
საკრედიტო ბარათი

thumb|საკრედიტო ბარათები
**საკრედიტო ბარათი** — პლასტიკური ფირფიტა, რომლის მაგნიტურ ლენტზე შეყვანილია მფლობელის მონაცემები. იგი ბანკის მიერ გამოშვებული სახელობით ფულად დოკუმენტს წარმოადგენს. საკრედიტო ბარათი არა მარტო ზღუდავს ქაღალდის ნიშნების (ბანკნოტების), ანუ ნაღდი ფულის მიმოქცევას მოსახლეობაში, არამედ სხვა დადებითი მხარეებიც აქვს. მაგალითად უსაფრთხო მოგზაურობა, ქურდებისა და ყაჩაღებისაგან დაცულობა და სხვა.

## ლიტერატურა
* Mandell, Lewis. The credit card industry: a history (Twayne Publishers, 1990).

## რესურსები ინტერნეტში
* Choosing Credit Cards – Money Matters – Consumer credit card advice from the Federal Trade Commission
* Avoiding Credit and Charge Card Fraud – More advice from the Federal Trade Commission

კატეგორია:ფული
ინფორმაციული კონფლიქტი

**ინფორმაციული კონფლიქტები**, ინფორმაციის სიმცირე/სიჭარბესთანდაკავშირებული კონფლიქტებია. ინფორმაციის ხარისხი და რაოდენობა, მისი დამახინჯება იწვევს გაუგებრობას, დავასა და კონფლიქტს.

ინფორმაციული კონფლიქტი შეიძლება წარმოიშვას ჭორების გავრჩელების შდეგად, უნებლიე დეზინფორმაციით, საჯარო ინფორმაციის არასრული გადმოცემით, ინფორმაციის ნაადრევად ან დაგვიანებით მიწოდების შედეგად, ინფორმაციის დამახინჯებით.

ინფორმაციული კონფლიქტის გადაჭრა შესაძლებელია, თუ მხარეები იზრუნებენ ზუსთი ინფორმაციის შეგროვებაზე და ინფორმაციის ხელმისაწვდომობის გაადვილების მექანიზმებზე.

კატეგორია:ინფორმაცია
ღმერთების დაღუპვა (ფილმი)

**ღმერთების დაღუპვა** () — ლუკინო ვისკონტის გერმანული ტრილოგიის პირველი ფილმი. ერთობლივი გერმანულ-იტალიური ისტორიული ფილმი ეხება რიომის პუტჩის დროს მომხდარ ამბებს. სახელწოდება მოდის რიხარდ ვაგნერის ოპერიდან ღმერთების დაღუპვა, რომელიც ნიბელუნგების ბეჭდის ციკლის ბოლო ნაწილია. ფილმში ნაჩვენებია მეწარმეთა ოჯახის, ესენბაკების თანამშრომლობა ნაციონალ-სოციალისტებთან და მათი განადგურება.

## სიუჟეტი
მოქმედება მიმდინარეობს 1933 წელს, გერმანიაში. ბარონი იოახიმ ფონ ესენბეკი, მეტალურგიული კონცერნის მფლობელი აღნიშნავს დაბადების დღეს ოჯახის წევრებისა და პარტნიორების გარემოცვაში. ნადიმის დროს ბარონი ვიცე-პრეზიდენტად დანიშნავს კონსტანტინს, ნაცისტური პარტიის წევრს, რომელსაც ასევე მაღალ თანამდებობაზეა მოიერიშეთა რაზმში. იოახიმი გადაწყვეტილებას ნაციზმის მზარდი აღმავლობით ხსნის. ამით უკმაყოფილო დარჩება ლიბერალური შეხედულებების მქონე ჰერბერტ ტალმანი, რომელიც აქამდე თავად იყო ვიცე-პრეზიდენტი. ტალმანი ხვდება, რომ გერმანიაში აღარ დაედგომება და გაქცევას გადაწყვეტს. ამით ისარგებლებს ფრიდრიხ ბრუკმანი, რომელიც ესენბაკთა საგვარეულოს წევრის, სოფის საყვარელია და მოკლავს იოახიმს. მას მხარს უჭერს აშენბახი, ესენბეკების შორეული ნათესავი და სს-ის მაღალი თანამდებობის პირი. მკვლელობაში ეჭვმიტანილი ტალმანი აღმოჩნდება, რომელიც გაიქცევა ქვეყნიდან, ხოლო საწარმო მემკვიდრეობით დარჩება სოფის შვილს, მარტინს. ეს უკანასკნელი დედის ჩაგონებით საწარმოს მმართველად ბრუკმანს დანიშნავს.

მარტინი, რომელიც პედოფილია, შეაცდენს ებრაელ ბავშვს, ლიზა კელერს, რომელიც თავ მოიკლავს. კონსტანტინი ამ ფაქტის გამო შანტაჟს მოუწყობს მარტინს, რომელიც იძულებული გახდება, რომ კონსტანტინი დანიშნოს საწარმოს მმართველად. სოფი და ბრუკმანი გადაწყვეტენ, თავიდან მოიცილონ კონსტანტინი. ამაში მათ კვლავ აშენბახი დაეხმარებათ. 1934 წლის 30 ივნისს, ვისზეესთან სს ჩახოცავს სა-ს მეთაურობას, მათ შორის კონსტანტინს, რომელსაც უშუალოდ ბრუკმანი მოკლავს.

აშენბახი, რომელიც ესენბეკების ოჯახის წევრებს მხოლოდ ნაციზმის ინტერესებისთვის იყენებდა, ახლა გადაწყვეტს სოფისა და ბრუკმანის წინააღმდეგ წასვლას. ის კარგად გამოიყენებს მარტინის სიძულვილს დედისადმი,  ააამხედრებს მას სოფის წინააღმდეგ და შეიყვანს ნაცისტურ პარტიაში. მარტინი საწარმოს ერთადერთი მმართველი ხდება, მაგრამ ის მთლიანად ნაცისტური პარტიის კონტროლქვეშაა. ფილმის ბოლოს მარტინი საქორწილო რიტუალს მოუწყობს სოფისა და ბრუკმანს. ის ახალდაქორწინებულებს "საჩუქრად" კალიუმის ციანიდის ორ კაფსულას გადასცემს. ფილმი მთავრდება სცენით, როცა სს-ის მუნდირში გამოწყობილი მარტინი დგას გვამების წინ და იძლევა ნაცისტურ სალამს.

## გამოხმაურება
ლუკინო ვისკონტის არცერთ ფილმს არ გამოუწვევია ასეთი დავა, როგორც "ღმერთების დაღუპვამ" გამოიწვია. მას ბრალს დებდნენ ნაციზმის თემის არასათანადო, მელოდრამატულ ასახვაში. მიუხედავად ამისა, ფილმმა 1970 წელს მიიღო პრიზები:

*ვენეციის კინოფესტივალი - პრიზი "ვერცხლის ლომი" საუკეთესო რეჟისურისთვის
*ოსკარი - ნომინაცია საუკეთესო ორიგინალური სცენარი

ჰელმუტ ბერბერმა (მარტინ ფონ ესენბაკი) პირველად ითამაშა დიდი როლი და საერთაშორისო ვარსკვლავი გახდა.

## რესურსები ინტერნეტში 
*

კატეგორია:1969 წლის ფილმები
კატეგორია:ლუკინო ვისკონტის ფილმები
კატეგორია:გერმანული ფილმები
კატეგორია:იტალიური ფილმები
კატეგორია:იტალიურენოვანი ფილმები
კატეგორია:გერმანულენოვანი ფილმები
კატეგორია:ისტორიული ფილმები
კატეგორია:დრამატული ფილმები
სააქიმო

**სააქიმო**, *საექიმო* — ძველ საქართველოში ექიმის გასამრჯელოდ და საერთოდ მკურნალობაზე გაწეული ხარჯის საზღაური, რომელიც სხეულის დაშავების შემთხვევაში ვნების მიმყენებელს ან მისთვის პასუხისმგებელ პირს დაზარალებულისათვის უნდა გადაეხადა. ვახტანგ VI-ის სამართალი (მმ. 92, 194, 197) სააქიმოს ითვალისწინებს ფათერაკისათვის ანდა „ათს წლამდის ყმაწვილის ნაქნარის საქმისათვის“.

## ლიტერატურა
კატეგორია:ძველი ქართული სამართალი
სააჯო კარი

**სააჯო კარი** — სამსჯავრო, სასამართლო დაწესებულება და მისი შენობა ძველ საქართველოში. იხსენიება შიომღვიმის მონასტრის 893-918 საბუთსა (ე. წ. დაწერილი შიომღვიმისა ბეგრის დადების შესახებ) და ხელმწიფის კარის გარიგებაში (XIV საუკუნე). მართლმსაჯულების დარგში დავით აღმაშენებლის სარეფორმო მოღვაწეობის შედეგად სააჯო კარს უმაღლესი სასამართლოს ფუნქციები დაეკისრა (მანამდე უზენაეს მართლმსაჯულებას თვით მეფე ახორციელებდა). აქ განიხილებოდა ქვედა საფეხურის სასამართლოს გადაწყვეტილებით უკმაყოფილო მომჩივნის აჯა. 

სააჯო კარს ექვემდებარებოდა როგორც სამოქალაქო, ისე სისხლისსამართლებრივი საქმეები, საჩივრები ფეოდალთა თუ მოხელეთა მოძალადეობის შესახებ. სააჯო კარი მართლმსაჯულების მუდმივმოქმედი და კოლეგიური ორგანო იყო, რომლის საერთო საქმიანობას XII  საუკუნის ათიანი წლებიდან მეფის უპირველესი მოხელე მწიგნობართუხუცეს-ჭყონდიდელი წარმართავდა. ორშაბათობით იგი პირადად იყო სააჯო კარში, თავისი უახლოესი ხელქვეითი მოხელეების — მეფის საწოლისა და ზარდახნის ანუ სამხედრო საწყობის მწიგნობრების თანხლებით საქმიანობდა, „ობოლთა და ქვრივთა და მიმძავრებულთა მოჩივართა“ განიკითხავდა. კვირის დანარჩენ დღეებში სააჯო კარი სხვა მსაჯულთა შემადგენლობით მოქმედებდა.

## ლიტერატურა
*ქართული სამართლის ძეგლები, ი. დოლიძის გამოც., ტ. 2, თბ., 1965, გვ, 4, 81-82;
*ქართული სამართლის ძეგლები, ი. სურგულაძის გამოც., თბ., 1970, გვ. 34, 54, 88-91, 1987;
**ჯავახიშვილი ივ.,* ქართული სამართლის ისტორია, წგნ. 2, ნაკვ. 1, ტფ., 1928, გვ. 131-132, 136-137,; ნაკვ. 2, ტფ. 1929, გვ. 477-479, 486-487;

კატეგორია:ძველი ქართული სასამართლოები
The First Album (Modern Talking-ის ალბომი)

***The 1st Album*** —  ჯგუფ Modern Talking-ის სადებიუტო ალბომი, გამოცემული გერმანიაში და მსოფლიოს სხვადასხვა ქვეყანაში, 1985 წლის აპრილში. მასში შეტანილია ჯგუფის ორი პოპულარული სიმღერა - ''You're My Heart, You're My Soul* და *You Can Win If You Want*. სინგლები გერმანიაში გაიყიდა დაახლოებით 500.000 ასლის ოდენობით.

მთლიანობაში გაიყიდა ამ დისკის დაახლოებით 6 მილიონი ასლი. გერმანული ალბომების ჩარტში იგი 43 კვირის განმავლობაში იმყოფებოდა. ამასთან, საუკეთესო 10-ეულის ჩარტში მან 18 კვირა დაჰყო, აქედან 4 კვირა - #1 ადგილზე.

საგულისხმოა, რომ ვოკალურ პარტიებს სიმღერაში There’s Too Much Blue In Missing You ასრულებს დიტერ ბოლენი. მისი ორი სხვა სიმღერა *The Night Is Yours - The Night Is Mine* და *Lucky Guy'' ასევე გამოცემული იქნა ფსევდონიმით 'რაიან სიმონსი'.

მთლიანობაში ალბომში შეტანილია თითქმის ყველა ის სიმღერა, რომელიც დიტერმა მოგვიანებით სხვა მუსიკოსებს აჩუქა, შესასრულებლად.

## სიმღერების სია 
# You're My Heart, You're My Soul — 5:36
# You Can Win If You Want — 3:53
# There's Too Much Blue In Missing You — 4:41
# Diamonds Never Made A Lady — 4:05
# The Night Is Yours - The Night Is Mine — 5:32
# Do You Wanna — 4:24
# Lucky Guy — 3:31
# One In A Million — 3:43
# Bells Of Paris — 4:16

## ყოველკვირეული ჩარტები
## სერტიფიცირებები
## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:Modern Talking-ის ალბომები
კატეგორია:1985 წლის სადებიუტო ალბომები
კატეგორია:Hansa Records-ის ალბომები
კატეგორია:BMG-ის ალბომები
სტაფორდშირი

**სტაფორდშირი** ან **სტაფორდი** (, ˈstæfərdʃər ან ˈstæfərdʃɪər; შემოკლებით Staffs) — ცერემონიული არამეტროპოლიური საგრაფო ინგლისის ცენტრალური ნაწილის დასავლეთში. შედის უესტ-მიდლენდსის რეგიონში. დედაქალაქია სტაფორდი, უმსხვილესი ქალაქია სტოკ-ონ-ტრენტი. მოსახლეობა — 1 146 249 ადამიანი (მე-16 ადგილი მეტროპოლიურ საგრაფოებს შორის, 2022 წ. მონაცემებით).

კატეგორია:ინგლისის საგრაფოები
კატეგორია:სტაფორდშირი
Let's Talk About Love (Modern Talking-ის ალბომი)

'''''Let's Talk About Love'''* — ჯგუფ Modern Talking-ის მეორე სტუდიური ალბომი, გამოცემული 1985 წლის 14 ოქტომბერს. მასში შეტანილია ცნობილი ჰიტ-სინგლი *Cheri Cheri Lady'', რომელმაც რამდენიმე ქვეყნის ჩარტში #1 ადგილი დაიკავა. თავად ალბომი გერმანული ჩარტის #2 ადგილზე 44 კვირის განმავლობაში იმყოფებოდა.

## სიმღერების სია
# Cheri Cheri Lady — 3:45
# With A Little Love — 3:33
# Wild Wild Water — 4:18
# You're The Lady Of My Heart — 3:19
# Just Like An Angel — 3:14
# Heaven Will Know — 4:02
# Love Don't Live Here Anymore — 4:22
# Why Did You Do It Just Tonight — 4:23
# Don't Give Up — 3:19
# Let's Talk About Love — 3:53

## სერტიფიცირებები
## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:1985 წლის ალბომები
კატეგორია:Modern Talking-ის ალბომები
კატეგორია:Hansa Records-ის ალბომები
Ready for Romance

***Ready for Romance*** — ჯგუფ Modern Talking-ის მესამე სტუდიური ალბომი, გამოცემული 1986 წლის 26 მაისს. მასში შეტანილია ცნობილი ჰიტ-სინგლები *Brother Louie*, *Atlantis is Calling (S.O.S. for Love)* და *Just We Two (Mona Lisa)*. ალბომის ბრიტანეთში პოპულარობის გამო იგი ოფიციალურად გამოვიდა მის ბაზარზე, დამატებითი სიმღერებით You're My Heart, You're My Soul და Cheri, Cheri Lady.

## სიმღერების სია
# Brother Louie — 3:41
# Just We Two (Mona Lisa) — 3:54
# Lady Lai — 4:55
# Doctor For My Heart — 3:16
# Save Me - Don't Break Me — 3:45
# Atlantis is Calling (S.O.S. for Love) — 3:48
# Keep Love Alive — 3:25
# Hey You — 3:20
# Angie's Heart — 3:37
# Only Love Can Break My Heart — 3:35

## სერტიფიცირებები
## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:1986 წლის ალბომები
კატეგორია:Modern Talking-ის ალბომები
კატეგორია:BMG-ის ალბომები
კატეგორია:Hansa Records-ის ალბომები
ლიგინუსის ბრძოლა

**ლიგინუსის ბრძოლა** (აგრეთვე ცნობილი როგორც **მდინარე ლიგინუსის ბრძოლა**) — შეტაკება ძვ. წ. 335 წელს ალექსანდრე მაკედონელსა და ტრიბალების მეფე სარმუსს შორის. ბრძოლა გაიმართა ლიგინუსის მდინარის ნაპირზე და მაკედონელების გამარჯვებით დამთავრდა. სირმუსმა გაქცევა მოახერხა და გადარჩენილებთან ერთად თავი კუნძულ პეუკეს შეაფარა.

## წინაპირობები 
ძვ. წ. 336 წელს ეგიაში ეპიროსის მეფის, ალექსანდრეს და ფილიპე მაკედონელის შვილის კლეოპატრას ქორწილში, ფილიპე მკვლელმა სიცოცხლეს გამოასალმა. მისი სიკვდილის შემდეგ ტახტი მისმა 20 წლის შვილმა ალექსანდრემ დაიკავა. მან თავისი მეფობა საბერძნეთში აჯანყებების ჩახშობით დაიწყო, შემდეგ კი თრაკიისკენ გამოემართა ბალკანეთზე კონტროლის აღსადგენად. მან ლაშქრობა ძვ. წ. 335 წლის გაზაფხულზე წამოიწყო. თავდაპირველად ის თრაკიაში შეიჭრა, რომ ტრიბალების და ილირიელების აჯანყება ჩაეხშო. აქ მას შეუერთდნენ ცოტაოდენი თრაკიელი მოკავშირეები. ალექსანდრეს პირველი შეტეკება, ჰემოსის მთაზე გამაგრებულ თრაკიელების გარნიზონთან მოუვიდა და დაამარცხა ისინი.

## ბრძოლა 
ჰემოსის მთაზე თრაკიელების დამარცხების შემდეგ, ალექსანდრე ტრიბალების ტერიტორიაზე შეიჭრა. მათი მეფე სარმუსი ალექსანდრეს შემოჭრას ელოდა და ამიტომ ქალები და ბავშვები კუნძულ პეუკეზე გახიზნა, თვითონ კი ალექსანდრეს წინააღმდეგ საბრძოლველად გაემზადა. ორი არმია ერთმანეთს მდინარე ლიგინუსთან დაუპირისპირდა. სარმუსმა თავისი არმია ტყეში განალაგა. ალექსანდრემ მშვილდოსნებს და მეშურდულეებს უბრძანა მოწინააღმდეგეს მიახლოებოდნენ და მათთვისმშვილდები და შურდულები დაეშინათ. ალექსანდრეს იმედი ჰქონდა, რომ ამ მანევრით ტრიბალებს ტყეებიდან გამოიტყუებდა. ასეც მოხდა. როდესაც ალექსანდრემ ეს შენიშნა, მაშინვე უბრძანა ფილოტას თავისი მაკედონელი მხედრებით ტრიბალების მარჯვენა ფრთისთვის შეეტია. მტრის მარცხენა ფლანგზე იერიში კი ჰერაკლიდესს და სოფოლისს მიანდო, რომელთა განკარგულებაშიც იყვნენ ბერძენი კავალერისტები. დანარჩენმა მხედრებმა და ფალანგებმა კი, რომელთაც თვითონ ალექსანდრე ჩაუდგა სათავეში მოწინააღმდეგის ცენტრს შეუტიეს. ტრიბალებმა მცირე ხნით შეძლეს წინააღმდეგობის გაწევა, თუმცა თითქმის მაშინვე, როდესაც ბრძოლაში ფალანგები ჩაებნენ, მათ გაქცევა დაიწყეს. 3,000 ტრიბალი დაიღუპა. მაკედონელების მხარეს დანაკარგები კი 11 მხედარი და 40 ქვეითი იყო.

## ბრძოლის შემდეგ 
სარმუსმა გაქცევა მოახერხა. ის გადარჩენილებთან ერთად პეუკეზე გადავიდა და გახიზნულებს შეუერთდა. სამი დღის შემდეგ ალექსანდრე კუნძულსაც მიადგა. მან არმიის იქ გადასხმა სცადა, თუმცა მალე დარწმუნდა, რომ საკმარისი გემები არ ჰყავდა და პეუკეზე გამაგრებულ ტრიბალებს თავი მიანება. ის გაემართა დუნაისკენ გეტების წინააღმდეგ საბრძოლველად. მათი დამარცხების შემდეგ მაკედონელებმა გეტების ქალაქი მიწასთან გაასწორეს და უკან გამოემართნენ. მაშინვე სარმუსმა ალექსანდრეს ზავი შესთავაზე, რომელიც მაკედონელმა დააკმაყოფილა. 
## სქოლიო 
## ლიტერატურა 
* ფლავიუს არიანე - *ალექსანდრეს კამპანიები*
* შეფარდი - *ალექსანდრე დიდი ომებში: მისი არმია - მისი ბრძოლები - მისი მტრები*

კატეგორია:ალექსანდრეს ბალკანეთის კამპანია
კატეგორია:ალექსანდრე მაკედონელის ბრძოლები
კატეგორია:ძვ. წ. IV საუკუნის ბრძოლები
In the Garden of Venus

***In the Garden of Venus*** — ჯგუფ Modern Talking-ის მეექვსე სტუდიური ალბომი, გამოცემული 1987 წლის 30 ნოემბერს. ეს იყო დუეტის უკანასკნელი სტუდიური დისკი, 1998 წლის გაერთიანებამდე. ალბომში შეტანილია ცნობილი ჰიტ-სინგლი *In 100 Years*.

## სიმღერების სია 
# In 100 Years — 3:57
# Don't Let It Get You Down — 3:40
# Who Will Save The World — 3:45
# A Telegram To Your Heart — 2:50
# It's Christmas — 3:52
# Don't Lose My Number — 3:10
# Slow Motion — 3:40
# Locomotion Tango — 3:49
# Good Girls Go To Heaven - Bad Girls Go To Everywhere — 3:37
# In 100 Years (Reprise) — 1:27

## სერტიფიცირებები
## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:1987 წლის ალბომები
კატეგორია:Modern Talking-ის ალბომები
კატეგორია:Hansa Records-ის ალბომები
სტეფანე პირველმოწამე

**სტეფანე პირველდიაკონი და პირველმოწამე** () — ქრისტეს 70 მოციქულთაგანი, იერუსალიმის ეკლესიის მთავარდიაკონი და პირველი ქრისტიანი მოწამე I საუკუნეში. მართლმადიდებელ ეკლესიაში მისი ხსენების დღეა  და  (ნაწილთა „მოყვანებისა“), კათოლიკურში — 26 დეკემბერი.

## ცხოვრება და ამოღვაწეობა
სტეფანე იყო ერთი იმ შვიდ დიაკონთაგანი, რომლებიც მოციქულთა მიერ იყვნენ შერჩეულნი იერუსალიმის ქრისტიანულ ეკლესიაში სამოღვაწეოდ. სტეფანე გაბედულად ქადაგებდა ქრისტეს მოძღვრებას. ფანატიკოსებმა მას ღვთის მიმართ მკრეხელობა დასწამეს და ქვებით ჩაქოლეს. წმინდა პავლე მაშინ კი სავლე, იყო ქრისტიანების ერთ-ერთი მდევნელი, რომელიც წმინდა სტეფანეს წამებას გულმოდგინედ ადევნებდა თვალს. ნეტარ ავგუსტინეს ეკუთვნის სიტყვები, რომ სტეფანეს რომ არ ელოცა, ეკლესიას არ ეყოლებოდა პავლე. 

წმინდა სტეფანეს ხსოვნა მოციქულთა დროიდანვე ფრიად პოპულარული იყო ქრისტიანებში. კონსტანტინე დიდმა სტეფანეს სახელზე ააშენა ტაძარი იერუსალიმში, ცნობილი წმ. სტეფანეს ბაზილიკა. იოანე ოქროპირმა, გრიგოლ ნოსელმა, ასტერიოსმა, ნეტარმა ავგუსტინემ და სხვებმა თხზულებები მიუძღვნეს წმინდა სტეფანეს.

## წმინდა ნაწილები 
ოთხი საუკუნის შემდეგ 415 წელს იერუსალიმის ახლოს მიაკვლიეს მის წმინდა ნაწილებს და გადაასვენეს იერუსალიმში, ხოლო 428 წელს — კონსტანტინოპოლში. მათი აღმოჩენის შესახებ ყველა ეკლესიას ამცნო პალესტინელმა მღვდელმა ლუკიანემ. წმინდა ნაწილების გადაბრძნებისას ნაწილი ესპანეთში მოღვაწე მღვდლმსახურ ავიტს გადასცა, რომელმაც პავლე ოროზის ხელთ ესპანეთში გაგზავნა. წმინდა ნაწილებმა ესპანეთში ომის გამო დანიშნულების ადგილამდე ვერ მიაღწია და მისი წმინდა ნაწილები ზოგი მენორკაში, ზოგი კი ჩრდილო აფრიკულ ქალაქ უზალისში აღმოჩნდა.

## ქართული თარგმანები
სტეფანე პირველდიაკონისა და პირველმოწამის „წაამების“ კიმენური თხზულება ქართულად ადრევე ყოფილა თარგმნილი, ხოლო ჩვენამდე მოაღწია ორი X საუკუნის ხელნაწერით (A 19, XI ს., 129-160; Ath. 8, X ს., 2-6; მხ. I თავი) და უფრო გვიანდელი რამდენიმე ნუსხურით (H 341, XI ს. 542-551,  535, 43-75; შინ. 83, 59-67 და სხვები). სტეფანესადმი მიძღვნილი შესხმების ქართული თარგმანების რიცხვი გაცილებით დიდია: გრიგოლ ანტიოქიელის ორი შესხმა მიღწეულია ძველი ხელნაწერებით (1. A 95, XI ს. 108-115; 2. Ath. 8, X ს. 21-25), ხოლო სხვა მამებისა თავმოყრილია ქუთ. 5. (XIII ს.) ხელნაწერში: სოფრონ იერუსალიმელის ორი შესხმა (გვ. 493-499 და 499-503); გრიგოლ ნოსელისა, რომელიც სტეფანე სანანოჲსძეს უთარგმნია (გვ. 503-514); იოანე ოქროპირისა, ეფრემ მცირის თარგმანი (გვ. 514-516). სხვა ხელნაწერშია (ქუთ. I) შემონახული სტეფანეს ნაწილთა „ამოყვანებაჲ“-ს შესხმა (გვ. 260-271), რომლის ავტორიცა და მთარგმნელიც უცნობია.

## ლიტერატურა
*

## რესურსები  ინტერნეტში 
* წმიდა მოციქული, პირველმოწამე და მთავარდიაკონი სტეფანე (+34) — orthodoxy.ge

## სქოლიო
კატეგორია:I საუკუნის ქრისტიანი წმინდანები
კატეგორია:ქრისტეს სამოცდაათი მოციქული
Back for Good (Modern Talking-ის ალბომი)

***Back for Good*** — ჯგუფ Modern Talking-ის მეშვიდე სტუდიური ალბომი. ეს იყო ჯგუფის აბსოლუტურად განახლებული იმიჯი, 10 წლიანი პაუზის შემდეგ. გაერთიანების შემდგომ დუეტმა აირჩია თავისი საუკეთესო სიმღერები და ისინი სრულიად ახალი არანჟირებით ჩაწერა. გარდა ამისა, ალბომში შეტანილი იქნა რამდენიმე ახალი სიმღერაც. გერმანიაში დისკი იქცა წლის ყველაზე გაყიდვად მუსიკალურ ჩანაწერად.

## სიმღერების სია 
## ჩარტები
### წლის საბოლოო ჩარტები
## სერტიფიცირებები
## რესურსები ინტერნეტში 
*ჯგუფის ჩანაწერების პოზიციები ჩარტებში
*

## სქოლიო 
კატეგორია:1998 წლის ალბომები
კატეგორია:Modern Talking-ის ალბომები
კატეგორია:BMG-ის ალბომები
კატეგორია:Hansa Records-ის ალბომები
Romantic Warriors

***Romantic Warriors*** — ჯგუფ Modern Talking-ის მეხუთე სტუდიური ალბომი, გამოცემული 1987 წლის 8 ივნისს. მასში შეტანილია დუეტის ცნობილი ჰიტ-სინგლი *Jet Airliner*. ეს უკანასკნელი გერმანულ ჩარტში #7 ადგილზე მოხვდა.

## სიმღერების სია
# Jet Airliner — 4:22
# Like A Hero — 3:47
# Don't Worry — 3:35
# Blinded By Your Love — 4:01
# Romantic Warriors — 3:59
# Arabian Gold — 3:42
# We Still Have Dreams — 3:07
# Operator Gimme 609 — 3:41
# You And Me — 4:01
# Charlene — 3:50

## სერტიფიცირებები
## რესურსები ინტერნეტში 
*

## სქოლიო 
კატეგორია:1987 წლის ალბომები
კატეგორია:Modern Talking-ის ალბომები
კატეგორია:BMG-ის ალბომები
კატეგორია:Hansa Records-ის ალბომები
ვოიცეხ ბობოვსკი

მინი|მარჯვნივ|ვ
**ვოიცეხ ბობოვსკი** ან **ალი უფქი** (ასევე **ალბერტუს ბობოვიუსი**, **ალი ბეი**, **სანტური ალი უფქი**; დ. 1610 – გ. 1675) — პოლონელი მუსიკოსი და დრაგომანი ოსმალეთის იმპერიაში. მისი თარგმნილია ბიბლია ოსმალეთის თურქულ ენაზე, დაწერილი აქვს ოსმალური ფსალმუნი და ოსმალეთის თურქული ენის გრამატიკა. მისი მუსიკალური ნამუშევრები XVII საუკუნის ოსმალური მუსიკის უმნიშვნელოვანეს ნაწარმოებთა შორისაა მიჩნეული.

## რესურსები ინტერნეტში 
* Lord of the Horizons, Collector of Musical Worlds. sarband.de , 

კატეგორია:პოლონელი მუსიკოსები
კატეგორია:ოსმალეთის მუსიკოსები
კატეგორია:ოსმალეთის მთარგმნელები
კატეგორია:დაბადებული 1610
კატეგორია:გარდაცვლილი 1675
კატეგორია:ლვოვში დაბადებულები
ლა-კორუნიის პროვინცია

thumb|250px|ლა-კორუნიის მდებარეობა ესპანეთში
**ლა-კორუნია** () — პროვინცია ესპანეთის ჩრდილო-დასავლეთ ნაწილში. მდებარეობს გალისიის ავტონომიურ გაერთიანებაში. იგი შემოსაზღვრულია პონტევედრისა და ლუგოს პროვინციებით, ხოლო დასავლეთით ესაზღვრება ატლანტის ოკეანე.

პროვინციის მოსახლეობა შეადგენს 1,126,70 კაცს (2005 წლის მონაცემებით), რომლის დაახლ. 21% ცხოვრობს მის დედაქალაქ ლა-კორუნიაში.

## რესურსები ინტერნეტში
* პროვინციის საბჭო
ლუგოს პროვინცია

thumb|250px|ლუგოს მდებარეობა ესპანეთში
**ლუგო** () — პროვინცია ჩრდილო-დასავლეთ ესპანეთში, გალისიის ჩრდილო-აღმოსავლეთ ნაწილში. იგი შემოსაზღვრულია ესპანეთის შემდეგი პროვინციებით: ორენსე, პონტევედრა, ლა-კორუნია, ასტურია და ლეონი.

მოსახლეობა შეადგენს 356.595 კაცს (2006 წლის მონაცემებით), რომლის მეოთხედი ნაწილი ცხოვრობს მის დედაქალაქ ლუგოში.

პროვინციაში არის 67 მუნიციპალიტეტი. იხ. ლუგოს მუნიციპალიტეტების სია

## რესურსები ინტერნეტში
* პროვინციის საბჭო 
* პროვინციის რესურსები

კატეგორია:ესპანეთის პროვინციები
მარტივი და შედგენილი რიცხვები

**ნატურალურ რიცხვს** ეწოდება მარტივი, თუ მას მხოლოდ ორი გამყოფი(თავის თავი და ერთი) აქვს, ხოლო შედგენილი, თუ ორზე მეტი გამყოფი აქვს.**

## უდიდესი საერთო გამყოფი და უმცირესი საერთო ჯერადი
n ნატურალური რიცხვის გამყოფი ეწოდება ისეთ m ნატურალურ რიცხვს, რომელზედაც n იყოფა უნაშთოდ.

დავშალოთ რიცხვი მარტივ მამრავლებად:

რიცხვი იყოფა უმცირესს მარტივ გამყოფზე, მომდევნოც იგივე პრინციპით და ა.შ. ვიდრე არ მივიღებთ 1-ს. 420:2=210, 210:2=105, 105:3=35, 35:5=7, 7:7=1. მარტივ მამრავლებად დაშლის ალგორითმი უნდა ჩაიწეროს შემდეგნაირად:

ფაილი:umciresi-saerto jeradi.JPG

სადაც, ვერტიკალური ხაზის მარჯვნივ გვაქვს საძიებელი მარტივი მამრავლები. ამრიგად დაშლას ექნება სახე: 420=2*2*3*5*7

რამდენიმე ნატურალური რიცხვის საერთო გამყოფი ეწოდება რიცხვს, რომელიც თითოეულ მათგანის გამყოფს წარმოადგენს.

m, n … k ნატურალური რიცხვების უდიდესი საერთო გამყოფი ეწოდება მათ საერთო გამყოფებს შორის უდიდესს და D(m, n … k) სიმბოლოთი აღინიშნება.**

უდიდესი საერთო გამყოფის მოსაძებნად საჭიროა ეს რიცხვები დავშალოთ მარტივ მამრავლებად

ფაილი:umciresi-saerto jeradi-2.JPG

ე.ი. 24 = 2*2*2*3, ხოლო 36=2*2*3*3, ამიტომ D(24, 36)=2*2*3=12. ასე იმიტომ რომ საერთო გამყოფებში ორივეში ერთად რიცხვი 2 ორჯერმეორდება ხოლო 3 ერთხელ.

ორ ნატურალურ რიცხვს ეწოდება ურთიერთ მარტივი თუ მათი უდიდესი საერთო გამყოფი 1-ს ტოლია.

n ნატურალური რიცხვის ჯერადი ეწოდება ისეთ m ნატურალურ რიცხვს, რომელიც n-ზე იყოფა უნაშთოდ.

მაგალითად 18-ის, 24-ისა და 36-ის საერთო ჯერადებია: 72, 144, 216…

m, n, … k, ნატურალური რიცხვების უმცირესი საერთო ჯერადი ეწოდება მათ საერთო ჯერადთა შორის უმცირესს და K=(m, n, .. k) სიმბოლოთი აღინიშნება.

უმცირესი საერთო ჯერადის პოვნა შემდეგნაირად ხდება:

დავშალოთ რიცხვი მარტივ მამრავლებად. შემდეგ ამ მამრავლების ნამრავლს მივუწეროთ შემდეგი რიცხვის ის მამრავლები, რომლებიც არ შედიან არსებულ მამრავლებში, შემდეგ მესამე და ა.შ.  მოცემული რიცხვების უმცირესი საერთო ჯერადი უდრის ამოწერილი მამრავლების ნამრავლს.

შევნიშნოთ, რომ თუ m, n ϵ N , მაშინ

D(m, n)* K(m, n) = m*n

კატეგორია:მათემატიკა
Modern Talking

**Modern Talking** — გერმანული მუსიკალური ჯგუფი, რომელშიც შედიოდნენ ვოკალისტები და მუსიკოსები თომას ანდერსი და დიტერ ბოლენი. მათ მიერ შესრულებული მუსიკა შეიძლება განისაზღვროს, როგორც ევროპოპი და ევროდენსი. 1980-იან წლებში მათ უდიდესი წარმატება მოიპოვეს ცნობილი სინგლებით You're My Heart, You're My Soul, Cheri Cheri Lady, Brother Louie, Geronimo's Cadillac, Jet Airliner და In 100 Years. 1998 წელს ჯგუფი დაბრუნდა სცენაზე, სიმღერების რემიქს-ალბომით Back for Good, მაგრამ, 2003 წელს, 7 ალბომის გამოცემის შემდეგ საბოლოოდ დაიშალა.

## დისკოგრაფია 
**The 1st Album* (1985)
*''Let's Talk About Love* (1985)
**Ready for Romance* (1986)
**In the Middle of Nowhere* (1986)
**Romantic Warriors* (1987)
**In the Garden of Venus* (1987)
**Back for Good* (1998)
**Alone* (1999)
**Year of the Dragon* (2000)
**America* (2001)
**Victory* (2002)
**Universe'' (2003)

## რესურსები ინტერნეტში 
*თომას ანდერსის საიტი
*

## სქოლიო 
კატეგორია:გერმანული ევროდენს-ჯგუფები
კატეგორია:Modern Talking
კატეგორია:1984 წელს ჩამოყალიბებული ჯგუფები
კატეგორია:1987 წელს დაშლილი ჯგუფები
კატეგორია:1998 წელს აღდგენილი ჯგუფები
კატეგორია:2003 წელს დაშლილი ჯგუფები
კატეგორია:სინთპოპ ჯგუფები
In the Middle of Nowhere

***In the Middle of Nowhere*** — ჯგუფ Modern Talking-ის მეოთხე სტუდიური ალბომი, გამოცემული 1986 წლის 10 ნოემბერს. მასში შეტანილია ცნობილი ჰიტ-სინგლი „Geronimo's Cadillac“. გერმანიასა და ავსტრიაში ალბომმა ჩარტში #3 ადგილი დაიკავა.

## სიმღერების სია
# Geronimo's Cadillac — 3:18
# Riding On A White Swan — 3:55
# Give Me Peace On Earth — 4:14
# Sweet Little Sheila — 3:07
# Ten Thousand Lonely Drums — 3:33
# Lonely Tears In Chinatown — 3:32
# In Shaire — 3:45
# Stranded In The Middle Of Nowhere — 4:33
# The Angels Sing In New York City — 3:35
# Princess Of The Night — 3:56

## ჩარტები
## სერტიფიცირებები
## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:1986 წლის ალბომები
კატეგორია:Modern Talking-ის ალბომები
კატეგორია:Hansa Records-ის ალბომები
ლევან ბეჟაშვილი

**ლევან ბეჟაშვილი** (დ. 9 ნოემბერი, 1974, თბილისი) — ქართველი თანამდებობის პირი, იურისტი, პოლიტიკოსი.

## ბიოგრაფია 
1996 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის სამართალმცოდნეობის ფაკულტეტი. 1996–1997 წლებში მუშაობდა საქართველოს შინაგან საქმეთა სამინისტროს საგამოძიებო დეპარტამენტში. 1997 წლიდან 2003 წლამდე მუშაობდა საქართველოს პარლამენტის აპარატში. 2003–2004 წლებში იყო საქართველოს იუსტიციის მინისტრის მოადგილე.

2004–2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები“.
2008 წლის თებერვლიდან ივლისამდე იყო საქართველოს პრეზიდენტის რწმუნებული კახეთის რეგიონში. 2008 წლის 15 ივლისიდან 2012 წლის აგვისტომდე იყო საქართველოს კონტროლის პალატის თავმჯდომარე. 2012–2016 წლებში — საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: "ერთიანი ნაციონალური მოძრაობა — „მეტი სარგებელი ხალხს“. 2012 წლის საპარლამენტო არჩევნებში სიღნაღის მაჟორიტარობის კანდიდატი იყო („ერთიანი ნაციონალური მოძრაობა“), სადაც ხმათა 47% მიიღო (9774 ხმა) და მეორე ადგილი დაიკავა. მეორე ტურში დამარცხდა.

2016 წლიდან საქართველოს ერთიანი ნაციონალური მოძრაობის პარტიის პოლიტიკური საბჭოს წევრია.

2020 წლის საპარლამენტო არჩევნებზე „ერთიანმა ნაციონალურმა მოძრაობამ“ და გაერთიანებულმა ოპოზიციამ „ძალა ერთობაშია“ გურჯაანი-საგარეჯო-დედოფლისწყარო-სიღნაღის საარჩევნო ოლქის მაჟორიტარობის კანდიდატად წარადგინა. მან ხმების 28,07% (23980) მიიღო და მეორე ადგილი დაიკავა. პარლამენტში პარტიული სიით შესვლაზე უარი განაცხადა (პარტიასთან ერთად, გაყალბებული არჩევნების მოტივით). ოფიციალურად 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: "ერთიანი ნაციონალური მოძრაობა — გაერთიანებული ოპოზიცია „ძალა ერთობაშია“.

2023 წლის 5 თებერვალს „ერთიანი ნაციონალური მოძრაობის“ მე-10 ყრილობაზე ბეჟაშვილი პარტიის პოლიტიკური საბჭოს მდივნად დაამტკიცეს.

## რესურსები ინტერნეტში 
## სქოლიო 
კატეგორია:დაბადებული 9 ნოემბერი
კატეგორია:დაბადებული 1974
კატეგორია:ქართველი იურისტები
კატეგორია:საქართველოს VI მოწვევის პარლამენტის წევრები
კატეგორია:საქართველოს VIII მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
კატეგორია:საქართველოს X მოწვევის პარლამენტის წევრები
კატეგორია:ცოცხალი ადამიანები
ლერიდის პროვინცია

thumb|250px|ლერიდის მდებარეობა ესპანეთში
**ლერიდა**, ასევე **ლეიდა** () — პროვინცია ჩრდილო-აღმოსავლეთ ესპანეთში, კატალონიის დასავლეთ ნაწილში. მას ესაზღვრება ესპანეთის შემდეგი პროვინციები: ხერონა, ბარსელონა, ტარაგონა, სარაგოსა და უესკა. ასევე მას ესაზღვრება საფრანგეთი და ანდორა.

პროვინციაში ცხოვრობს 414 015 ადამიანი (2007 წლის მონაცემებით), რომლის 30 % ცხოვრობს მის დედაქალაქ ლერიდაში. პროვინციაში არის 231 მუნიციპალიტეტი. 

## იხილეთ აგრეთვე
*ლერიდის მუნიციპალიტეტები

## რესურსები ინტერნეტში
*Patronat de Turisme 
*Diputació de Lleida
*Xanascat the National Network of Youth Hostels of Catalonia

კატეგორია:ესპანეთის პროვინციები
მალაგის პროვინცია

thumb|250px|მალაგის მდებარეობა ესპანეთში
**მალაგა** () — პროვინცია ესპანეთის სამხრეთ სანაპიროზე, ანდალუსიის ავტონომიურ გაერთიანებაში. იგი შემოსაზღვრულია ესპანეთის შემდეგი პროვინციებით: კადისი, სევილია, კორდოა და გრანადა. სამხრეთით ესაზღვრება ხმელთაშუა ზღვა.

პროვინციის მოსახლეობა შეადგენს 1.587.840 კაცს (2009 წლის მონაცემებით), რომლის ორი მეხუთედი ცხოვრობს მის დედაქალაქ მალაგაში. 

## რესურსები ინტერნეტში
* Video about Malaga province
* Malaga Metropolitan Transport Consortium Website
* Malaga Tourism 

კატეგორია:ესპანეთის პროვინციები
სახელმწიფო აუდიტის სამსახური

**სახელმწიფო აუდიტის სამსახური** — სახელმწიფო საფინანსო-ეკონომიკური კონტროლის უმაღლესი ორგანო, რომელიც ახორციელებს საჯარო ფინანსების აუდიტს. აუდიტის სამსახურის გენერალური აუდიტორია გიორგი გაბიტაშვილი.

## ფუნქცია
სახელმწიფო აუდიტის სამსახური არის უმაღლესი აუდიტორული ორგანო. მისი უფლებამოსილება, საქმიანობის წესი და ორგანიზაცია განისაზღვრება, „სახელმწიფო აუდიტის სამსახურის შესახებ“ საქართველოს ორგანული კანონით.

### ხელმძღვანელობა
* ცოტნე ყავლაშვილი — გენერალური აუდიტორი (2022 წლის სექტემბერი - 2025 წლის ივნისი) 
*ირაკლი მექვაბიშვილი —  გენერალური აუდიტორი (2017 წლის სექტემბერი - 2022 წლის სექტემბერი)
* ლაშა თორდია — გენერალური აუდიტორი (2017 წლის ივნისი - 2012 წლის ივლისი)
* ლევან ბეჟაშვილი — გენერალური აუდიტორი (2012 წლის ივლისი), კონტროლის პალატის თავმჯდომარე (2012 წლის ივნისი - 2008 წლის ივლისი)
* ლევან ჭოლაძე — კონტროლის პალატის თავმჯდომარე (2008 წლის ივლისი - 2007 წლის მაისი)
* ზურაბ სოსელია —  კონტროლის პალატის თავმჯდომარე (2007 წლის მარტი - 2004 წლის ივნისი)
* სულხან მოლაშვილი — კონტროლის პალატის თავმჯდომარე (2004 წლის იანვარი - 2000 წლის მაისი )
* რევაზ შავიშვილი — კონტროლის პალატის თავმჯდომარე (2000 წლის მაისი - 1992 წლის ნოემბერი)
* ავთანდილ სილაგაძე — კონტროლის პალატის თავმჯდომარე (1992 წლის ნოემბერი - 1992 წლის მარტი)

## რესურსები ინტერნეტში 
* სახელმწიფო აუდიტის სამსახურის შესახებ — საქართველოს საკანონმდებლო მაცნე

## სქოლიო
კატეგორია:საქართველოს სახელმწიფო უწყებები
ჩვეულებრივი წილადები

m/n სახის რიცხვს, სადაც m, n ϵ N  წილადი ეწოდება.

m-ს წილადის მრიცხველი ეწოდება, ხოლო n-ს მნიშვნელი.

მნიშვნელი n  მიუთითებს რამდენ ტოლ ნაწილად არის გაყოფილი მთელი, მრიცხველი m კი რამდენი ნაწილი არის აქედან აღებული.

თუ m<n, მაშინ წილადს წესიერი ეწოდება, ხოლო თუ m ≥ n, მაშინ არაწესიერი წილადი.
ნებისმიერი წესიერი წილადი 1-ზე ნაკლებია და ნებისიერი არაწესიერი წილადი მეტია ან ტოლი 1-ის,
მაგალითად: წილადები 1/2; 2/4; 5/20 - წესიერია,
ხოლო 125/125, 18/15; 3065/123 - არის არაწესიერი.

თუ წილადის მრიცხველი, მნიშვნელზე უნაშთოდ იყოფა, მაშინ მიღებული მნიშვნელობა ნატურალური რიცხვია.

თუ წილადის მრიცხველი, მნიშვნელზე უნაშთოდ არ იყოფა ,მაშინ შესაძლებელია მისი შერეულ რიცხვად ჩაწერა, რომელიც შედგება მთელისა და წილადი რიცხვებისაგან. 

მაგალითად, 13/5=2(3/5).

ნატურალურ რიცხვთა N  სიმრავლეში გამრავლება ყოველთვის შესაძლებელია და ეს ნამრავლი ყოველთვის ნატურალური რიცხია, თუმცა გაყოფის შემთხვევაში ეს ყოველთვის ასე არ არის.

იმისათვის რომ გაყოფის ოპერაცია ყოველთვის შესაძლებელი იყოს, ამისათვის შემოიღეს წილადი რიცხვები. რიცხვი რომელიც წარმოადგენს რიცხვი 1-ს n-ურ ნაწილს, სადაც n ϵ N, n ≠ 1, აღინიშნება 1/n სიმბოლოთი. თუ ასეთი ნაწილი აღებულია m-ჯერ, მაშინ ის m/n სიმბოლოთი აღნიშნება.

m/n და n/m წილადებს შებრუნებული წილადები ეწოდება.

a/b და d/c წილადები ტოლია, თუ ac=bd.

თუ წილადის მნიშვნელსა და მრიცხველს გავამრავლებთ 0-ის არატოლ ერთსა და იმავე რიცხვზე, წილადის მნიშვნელობა არ შეიცვლება.
ტოლმნიშვნელიანი წილადების შედარებისას, ის წილადია მეტი, რომლის მრიცხველიც მეტია, ხოლო ტოლ მრიცხველიან წილადებს შორის ის წილადია მეტი რომლის მნიშვნელიც ნაკლებია.

სხვადასხვა მნიშვნელიანი წილადების შედარებისათვის, საჭიროა წილადების გაერთმნიშვნელიანება. ამისათვის საჭიროა მნიშვნელის უმცირესი საერთო ჯერადის პოვნა.

ტოლმნიშვნელიანი წილადების შეკრება/გამოკლებისას, მნიშვნელის მნიშვნელობა იგივე რჩება ხოლო მრიცხველები იკრიბება. სხვადასხვა მნიშვნელიანი წილადების შეკრებისათვის საჭიროა ამ წილადების გაერთმნიშვნელიანება და შემდგომ მრიცხველების შეკრება.
შერეული წილადების შეკრება/გამოკლებისას ჯერ მთელი რიცხვები იკრიბება ხოლო შემდეგ წილადები.

კატეგორია:არითმეტიკა
კატეგორია:მათემატიკა
ათწილადი

წილადს, რომლის მნიშვნელია 10n , სადაც n ϵ N, **ათწილადი** ეწოდება.

ათწილადს საერთოდ მნიშვნელის გარეშე გამოსახავენ და გამოყოფენ მძიმით, იმდენი რიცხვით მარჯვნიდან მარცხნივ რამდენი ნულიცაა მნიშვნელში. ამ დროს ზოგჯერ წინ ნულების ჩამატებაც ხდება საჭირო. ათწილადის მნიშვნელობა არ იცვლება, მარცხნიდან მარჯვნივ ნულების მიწერით. ათწილადში, მძიმის მარჯვნივ მდგომ ციფრებს ათწილადი ნიშნები ეწოდება.

ათწილადების შეკრება გამოკლებისას, მოქმედება ხდება ჯერ მთელ რიცხვებზე, ხოლო შემდგომ ათწილად ნიშნებზე.

ათწილადების გამრავლებისას,ისინი ერთმანეთზე მრავლდება, როგორც მთელი რიცხვები (მძიმეებს ყურადღებას არ ექცევა) და მხოლოდ ამის შემდეგ, მიღებულ პასუხში მძიმე ინაცვლებს მარჯვნიდან მარცხნივ იმდენ რიცხვზე, რამდენი ათწილადი ნიშანიც იყო თანამამრავლებში.

ათწილადის მთელ რიცხვზე გაყოფისას ჯერ იყოფა მთელი რიცხვი(ამ დროს შესაძლოა ნულოვანი მნიშვნელობის მიგებაც ), ხოლო შემდეგ იწერება მძიმე, ნაშთი ეწერება პირველ ათწილად ნიშანს, მიღებული რიცხვი იყოფა გამყოფზე, რის შემდეგადაც მიიღება განაყოფის პირველი ათწილადი ნიშანი. ყოველი შემდეგი ათწილადის ნიშნის მიღების ოპერაცია ანალოგიურია.

ათწილადის, ათწილადზე გაყოფისას გამყოფის მძიმე გადადის მარჯვნივ, მანამ სანამ არ მიიღება მთელი რიცხვი. ამასთან გასაყოფის მძიმეც გადაიწევს მარცხნიდან მარჯვნივ იმდენი საფეხურით, რამდენითაც გამყოფში. ამის შემდგომ სრულდება ათწილადის მთელ რიცხვზე გაყოფის ოპერაცია.

ათწილადის წილადად ჩაწერის დროს მძიმე მარცხნიდან მარჯვნივ გადადის მანამ სანამ არ მიიღება მთელი რიცხვი. ეს რიცხვი იქნება მრიცხველი, ხოლო მნიშვნელად იწერება 1 და იმდენი ნული რამდენი ათწილადი ნიშანიც იყო პირველად ათწილადში.

ჩვეულებრივი წილადის ათწილადად გადაქცევისათვის საჭიროა მრიცხველი მნიშვნელზე გაყოფა. თუმცა ამ შემთხვევაში ათწილადი არაა ყოველთვის სასრული.

უსასრულო ათწილადს, რომლის ერთი ან რამდენიმე ციფრი მეორდება ერთი და იმავე მიმდევრობით, პერიოდული ათწილადი ეწოდება, ხოლო ციფრს ან ციფრთა ერთობლიობას, რომელიც მეორედება - პერიოდი.

უსასრულო პერიოდული ათწილადის ჩაწერისას ხშირად პერიოდს ფრჩხილებში სვამენ.

თუ პერიოდულ ათწილადში პერიოდი იწყება უშუალოდ მძიმის შემდგომ, მაშინ მას წმინდა პერიოდული ათწილადი ეწოდება, ხოლო წინააღმდეგ შემთხვევაში - შერეული პერიოდული.

ყოველი უსასრულო პერიოდული ათწილადის გადაქცევა ჩვეულებრივ წილადად შესაძლებელია. უსასრულო პერიოდული ათწილადის ჩვეულებრივ წილადად გადაქცევისას, პერიოდი იწერება მრიცხველად, ხოლო მნიშვნელად კი იმდენი 9-იანი რამდენი ათწილადი ნიშანიცაა პერიოდში.

შერეული პერიოდული ათწილადის წილადად გადაქცევისას, რიცხვს პერიოდის ბოლო ციფრამდე აკლდება რიცხვი პერიოდის პირველ ციფრამდე. მიღებული რიცხვი იწერება მრიცხველად, ხოლო მნიშვნელად იწერება იმდენი 9-იანი რამდენი ციფრიცაა პერიოდში და ემატება იმდენი ნული რამდენი ციფრიცაა პერიოდამდე.

* თუ უკვეცი წილადის მნიშვნელს არ გააჩნია 2-სა და 5-საგან განსხვავებული მარტივი მამრავლი, მაშინ წილადი გადაიქცევა სასრულ ათწილადად.
* თუ უკვეცი წილადის მარტივ მამრავლებად დაშლა არ შეიცავს 2-სა და 5-ს, მაშინ წილადი გადაიქცევა წმინდა პერიოდულ ათწილადად.
* თუ უკვეცი წილადის მნიშვნელის დაშლა სხვა მარტივ მამრავლებთან ერთად შეიცავს თანამამრავლად 2-სა და 5-ს, მაშინ წილადი გადაიქცევა შერეულ პერიოდულ ათწილადად.

კატეგორია:ელემენტარული არითმეტიკა
კატეგორია:წილადები